Vern Schuppan je upokojeni avstralski dirkač Formule 1. Debitiral je v sezoni 1972, ko je nastopil le na dirki za Veliko nagrado Belgije, kjer sploh ni štartal. V sezoni 1974 je nastopil na sedmih dirkah, toda na dve se mu ni uspelo kvalificirati, iz dveh je bil diskvalificiran, na dveh pa je odstopil, tako da je edino uvrstitev dosegel na Veliki nagradi Belgije, kjer je bil petnajsti. Po odstopu na edini dirki na kateri je nastopil v sezoni 1975, je v sezoni 1977 nastopil na štirih dirkah in na dirki za Veliko nagrado Nemčije je s sedmim mesto le za mesto zgrešil uvrstitev med dobitnike točke, a je dosegel sovjo najboljšo uvrstitev v karieri. Za tem ni več nikoli dirkal v Formuli 1, je pa leta 1983 zmagal na dirki 24 ur Le Mansa.